khistorydata/jeongjo-sjw-relations huggingface dataset:
정조 1년
鉢里廛市臣崔錫夏李行慶趙昌閏丁有贊韓尙祿吳彦邦金仁赫韓尙起趙完喆金得洙康聖祿張泰寬李再昌吳廷傑金默欽鄭得行丁有聲崔昌獜孫時得等疏曰。伏以。臣等。俱以都下市民。伏見今番凶逆。實萬古所無。而況禶推戴之名。旣出凶逆之招。則不可一刻容貸於覆載之間。故日前敢陳請討之義。仰瀆崇聽矣。伏承批旨。尙靳允從。臣等伏不勝共討輿情。不避煩瀆。惶悚更陳。伏乞殿下。廓揮乾斷。快正國法。以洩臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
紙床廛市民梁廷爀沈尙泰朴泰鎰康德仁朴枝蕃李守乭嚴再光金熙澤朴忠起張聖輝崔廷潤朱景得韓昌祿朴啓泰朴少謹等疏曰。伏以。恩情私也。王法公也。恩不可掩法。私不能抑公。今者禶名。旣出於凶逆之招。則揆以王法。豈可一刻容息於覆載之間乎。國家雖以私恩而不卽夬斷。其於王法何。其於輿情何。臣等不勝焦迫。相率更龥。伏乞聖明。快揮乾斷。亟允庭龥。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
布廛市民金時斌金大禧田遇文陳厚重文益彩趙允祚金德駿劉興澤劉尙澤梁在熙李天根申道相李德基張漢郁鄭守敬李天樑宋應奎高昌雲李重英李星年安聃錫申得基金夏哲文廷協周聖得朴漢明安載文李仁弼文廷澤李重燁金啓秋李德敎等疏曰。伏以。恩情私也。王法公也。恩不可掩法。私不能抑公。今者禶名。旣出於凶逆之招。則揆以王法。豈可須臾容息於覆載之間乎。國家雖以私恩而不卽快斷。其於王法何。其於輿情何。臣等不勝焦迫。相率更龥。伏乞聖明。快揮乾斷。亟允庭龥。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
涼臺廛市民李重益嚴景祖金重輝黃潤河趙德禧李弼昌金致亨高益乃鄭德禧全盛昌金贊雄宋允祚金精最韓有得金世完金重鎭金仁尙黃師舜鄭得禧金昌顯梁五明等疏曰。伏以。今番凶逆之變。實萬古所未有之事。而禶名旣出於凶逆之招。有此推戴之說。則不可一刻容貸於覆載之間。故日前敢以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞聖明。廓揮乾斷。快正國法。以洩神民之憤焉。臣等無任激切祈懇之至。謹昧死以聞。答曰。一猶不忍聞。況再疏乎。爾等退去。
정조 1년
樺皮廛市民金興麗韓尙得李文郁崔汝璸李大年高道成趙世鎭李辰夏李文顯文弘赫朴章煥趙景漢尹昌文白龍得金聲逸金得壽池昌龜朱亨觀朱昌仁高應奎金昌孫孟世順池漢龜李世英等疏曰。伏以。今番凶逆。實萬古所無之事。而況禶名旣出於凶逆之招。又有推戴之說。則豈可一刻容貸於覆載之間哉。臣等不避猥越。瀝血仰瀆。而終未蒙允許。此是臣等之微誠。未得格天之致。今此請討。寔出於一國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
東床廛市民尹鳳謙金性純金道新韓啓寬金重哲羅文郁趙榮祿宋徵圭金億齡崔聖範高福潤金昌潤花興大韓尙欽朴逵厚李文貞任漢壁朴載得金樂鍊車佑天安在文太箕煥池大興金鼎大崔聖郁金宗億李東植李枝英李碩潤張友良金銀世金福輝金世輝張天福金光燁姜鳳儀朴良輝金斗樞文顯章韓興祚金聖佐等疏曰。伏以。臣等以都下市民。伏見今番凶逆。實萬古所未有之變。而況禶名旣出於凶逆之招。有此推戴之說。則豈可一刻容貸於覆載之間哉。臣等日前不避猥越。瀝血仰瀆。而終未蒙允兪。此是臣等之微誠未格天之致。今此請討。寔出於一國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
綿子廛市民奇德獜郭鎭完裵時度李大得尹得任李得培張興盛金亨澤林時蕃李宗郁李震煒申弼基全仲胤朴東相梁文禧李福麟張泰範宋光國高必昇金遇秋金萬郁李厚基李孝基李養深張興蕃金致齡朴泰彬朴致芳李億年劉雲祥金德完金彦修等疏曰。伏以。今番凶逆之變。實萬古所未有之事。而禶名旣出於凶逆之招。有此推戴之說。則不可一刻容貸於覆載之間。故日前玆敢請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞聖明。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
門外魚物廛市民丁興柱金時大金兌文劉昌壽申宗大金大成金喜得金得海車兼濟金二得張成弼朴昌誾趙興斌金福光張鎭樞韓昌福李昌文張文爀崔道煥白受采金龍得張萬己金福良姜興百金興瑞車應濟朴尙己辛若寧宋継殷金夢石玄道淵金仁得金致完鄭益太沈龍赫鄭道寬車道濟崔光瑞金時哲劉興壽朴東元丁載孫金兌國金興大韓大寬趙孟孫申景綏洪壽謙宋奎文曺振雄金得光曺世雄金廷夏張文哲金昌協申宗殷車鎭運金昌潤張文彰等疏曰。伏以。臣等。以都下市民。伏見今番凶逆。實萬古所無之變。而況禶名推戴之說。旣出於凶逆之招。則不可一刻容貸於覆載之間。故日前敢以請討之意。仰瀆崇聽矣。及承批旨。以勿慼予懷爲敎。臣等萬萬不勝惶悚。繼之以涕泣憤鬱。玆敢不避煩瀆。相率更陳。伏乞殿下。廓揮乾斷。快正國法。以洩臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
草笠廛市民徐景得李時明林德尹興大邵太濂李萬春朴根興金尙忠姜仁煥等疏曰。伏以。今番凶逆。實萬古所無之事。而況禶名旣出於凶逆之招。有此推戴之說。則豈可一刻容貸於覆載之間哉。臣等不避猥越。瀝血仰瀆。而終未蒙允許。此必是臣等之微誠。未得格天之致。今此請討。寔出於一國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
苧布廛市民李德培李宇臣張鴻逵朴履禎徐命彧朴尙曄趙明杓金命鉉趙宗爀鄭國賢金信行陳相珏金得禧李益鉉李相愼崔世雄李仁根崔重咸林厚植崔世英劉聖弼劉廷燁安國泰申成默李宇彬崔允祚金百齡吳廷豪金致浩李景白劉興澤金兌禧李彦興徐命潝金時禧李寬赫金致濡金光宇韓載大尹希道林宗植張斗翼金致禧金聖獜李命裕韓興奎李世賢李世郁劉廷爀崔弼禧金仁澳朴春煦等疏曰。伏以。臣等。以都下市民。伏見今番凶逆。萬古所無之變。而況禶推戴之名。出於凶逆之招。則不可一刻容貸於覆載之間。日前敢以請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更龥。伏乞聖明。亟允庭請。夬正王法。以循臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
木器廛市民權興弼金兌復李壽明徐大寬元復登朴龍瑞金春起姜聖輝朴巨福李弼萬朴道尙崔道謙徐德獜元泰復李振輝等疏曰。伏以。今番凶逆之變。實萬古所未有之事。而禶名旣出於招。有此推戴之說。則不可一刻容貸於覆載之間。故日前敢以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞聖明。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
帽子廛市民魏東梓尹聖和李世煜金碩華愼休文魏東柱池再淸金德齡梁德宙秦益桓徐福恒吳昌國裵興運李重昌金光泌金慶興金振聲李允芳朴道淳李命祐金濬興金潤國高聖奎徐福謙金重彬金福成安得訥鄭光爀李載遇康德章劉壽仁張泰漢康德裕李允衡金興瑞辛道潤金仁煦李景燁安得謙朴道仁金德良宣漢章鄭奎彬金聲鑄金得性金喜謙裵斗樞尹德臣李得仁延景翼宋仁博朴道信康德一安允福李再文陳得謙千祥獜金益元池聖獜李命祐金潤文劉壽完申得壽金振王金泰瀷韓景祐朱暻垕金潤宅鄭道恒李完福金龍煥等疏曰。伏以。臣等。以都下市民。咸囿聖化。亦知忠逆。不避猥越之誅。敢陳沐浴之義。而誠意未格。恩兪尙靳。惶鬱悚抑。罔知所措。噫。從古亂逆。何代無之。豈有若今日諸賊之窮凶。而至於推戴逆禶極矣。臣等雖甚卑微。秉彝攸同。以凶徒推戴之逆。使之容息覆載之間。與之共立於一天之下。則萬古天下。寧有是理。而屢日庭龥。處分愈邈。臣民焦迫。尤當如何哉。玆敢相率更龥。伏願聖明。快揮乾斷。亟循輿情。以洩神人之憤焉。臣等不勝屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
望門床廛市民朴長春田得雨朴興彬金慶運任光翼金德重高厚門朴重培李成大韓得良鄭忠賢洪景漢梁世晃金廷洙金鼎燁金德成李寬福金裕景任德龍金昌礪張雲起安國老劉聖寬朴裕遠朴東獜金龍仁方泰瑞安處謙康龍喆李興福盧有豊咸尙文張文桓金景恒金必成等疏曰。伏以。臣等。俱以都下市民。伏見今番凶逆。實萬古所無之事。而況禶之名。旣出於凶逆之招。則不可一刻容貸於覆載之間。故日前敢以請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏願殿下。廓揮乾斷。快正國法。以洩臣民之情。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
衣廛市民金景哲李震興安興大柳遇春高道恒高成寬李壽寬安時遇安得聖金商運韓大良金樹柏李仁成李大寬鄭時僑高泰寬宣任天安枝泰李枝萬安有宅安有光金光海李尙燁等疏曰。伏以。今番凶逆之變。實爲萬古所未有之事。而禶名旣出於凶逆之招。有此推戴之說。則不可一刻容貸於覆載之間。故日前以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞聖明。廓揮乾斷。快正國法。以洩臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
淸蜜廛市民權致明高泰恒洪聖老李東植劉澤興全俊民朴壽崙金福祥金龜壽徐廷輝李永春崔道恒庾贊一金希天李壽澄李春彬朴文郁昔興得金千年金尙忠徐重輝禹錫圭梁再興朴春蕃徐載輝朴聖佑朴德仲李延得禹錫疇徐浩然羅昌潤鄭得漢等疏曰。伏以。臣等。以都下市民。伏見今番凶逆。實萬古所無之變。而況禶推戴之說。旣出於凶逆之招。則不可一刻容貸於覆載之間。故日前敢以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞殿下。廓揮乾斷。快正國法。以洩臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
南門床廛市民崔順江金德仁李東春白尙彬鄭弼東張載淵金興福金士興金相玉李東彬鄭世俊金潤輝房佑敬李東蕃安浩性崔擎國金順大李昌彬金昌輝等疏曰。伏以。恩情私也。王法公也。恩不可掩法。私不能抑公。今者禶名。旣出於凶逆之招。則揆以王法。豈可須臾容恩於覆載之間乎。國家雖以私恩而不卽夬斷。其於王法何。其於輿情何。臣等不勝焦迫。相率更龥。伏乞聖明。快揮乾斷。亟允庭龥。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
內魚物廛市民金麗光朴興蕃金得獜文德明金壽聃鄭世柱全弼輝柳陽茂金仁國梁海雲梁世忠李時興白景煒吳光賓曺福麟李昌胤金鼎尙金漢星金尙奎金景樞姜泰箕許松金潤文金兌興金福萬崔錫祚兪興福朴萬炯朴震煒崔壽亮朴東協金龜瑞李龜明金遂燁林枝茂趙相珍安相浩金柱憲金鼎禹安廷柱申道濟元萬億李東郁安廷珉金尙尹太聖昌李宗哲趙完喆柳箕瑞金麗玉方宗喆金尙兌等疏曰。伏以。臣等。以都下市民。伏見今番凶逆。實萬古所無之事。而況禶推戴之名。旣出於凶逆之招。則不可一刻容貸於覆載之間。故日前敢以請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏願殿下。廓揮乾斷。快正國法。以洩臣民之情。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
京鹽廛市民朴根成李得興鄭興祚金成湖全在寬馮景禹鄭東葉崔天崗鄭貴仁白尙鳳姜渭興咸仁澤金得漢金次福金斗弼任時緯崔時九李得喜李振國等疏曰。伏以。臣等。以都下市臣。伏見今番凶逆。實萬古所無之變。而況禶推戴之名。旣出於凶逆之招。則不可一刻容貸於覆載之間。故日前請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞殿下。廓揮乾斷。快正國法。以洩臣民之情焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
白木廛市民金興瑞洪宇機邊錫祥洪德壽鄭義謙李仁裕安晩禧李得夏金益禧崔廷夏韓福成李仁祿崔景行金季孫金錫禧崔潤祐金忠大韓啓長安興賢鄭珣鄭德柱韓廷厚鄭瑍李天杓庾明晉庾漢逵朴再亨權廷欽方德齡安義得李春爀宋完說宋大允李聖鳳尹得宗宋大寬閔昌祚金頤煥全德成林德晉金守甲崔廷才朴龍根林鳳翼庾信圭尹景殷安尙禧李再夏金允身金允性洪致瑞張天樞李景斌卞哲金雲采趙志孝丁道純崔震煥全得九田雨明韓雲瑞李宗淵金益純安允中洪賢宋大郁張再說庾信範鄭允爀金昌大崔致弘李泰炫金民道崔致謙高宇柱全益諴洪宇植崔震協李仁成金興祐宋完弼金昌完宋完哲金德獜崔道渙金尙九金履謙李應老李喜民劉贊珍金在默朴弘善崔興瑞李命聃朴弘元鄭師興韓益壽韓思協金成大韓致文趙尙彦李仁植李枝成金震衡陳祥玉金壽貞金景文金履晉崔得烈李再番庾命炫鄭思弘韓思默林益茂崔天孫金終賢李守臣趙得豊安德俊李再聃彭允謙鄭瑾安鳳賢林遇夏趙命修朴舜景朱景祚鄭琳金潤文安仁賢金景興池重昌李仁洽金尙一尹東莘朴道恒金興澤閔昌佑李再希高天載韓善長宋大輝宋興宅崔應斗李行哲等疏曰。伏以。今番凶逆。實萬古所無之事禶名旣出於凶逆之招。有此推戴之說。則豈可一刻容貸於覆載之間哉。臣等不避猥越。瀝血仰瀆。而終未蒙允許。此是臣等之微誠。未得格天之致。今此請討。寔出於一國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。謹昧死以聞。答曰。一猶不忍聞。況再疏乎。爾等退去。
정조 1년
生鮮廛市民金景瑞金光秀申興柱朴在永金重海金興文梁鶴齡蔡德亨金光珍兪興祥李世采韓世謙金泰奎金集一全起華韓翊良金弼成梁大齡金聲虎梁禧彬鄭昌起金愼恒李大有李仁得金守海朴世郁白世九等疏曰。伏以。今番凶逆之變。實萬古所未有之事。而禶名旣出於凶逆之招。有此推戴之說。則不可一刻容貸於覆載之間。故日前敢以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞聖明。廓揮乾斷。快正國法。以洩臣民之情焉。答曰。一猶不忍聞。況再疏乎。爾等退去。
정조 1년
立廛市民李德一李之馛李廷耇金億齡辛德潤林泰茂張必重韓景億盧時旭金益大白弘祚金門趙景壁宋興齡劉弘大崔昌益李憂夏皮興獜尹東鎭金致大石世琦李弘培邊鎭雄尹天民石守仁崔鳳瑞李東翊丁時重韓景愈安時福盧有成金春齡皮得獜尹天覺金泰演李秉成文德趙文德成朴遇辰崔琓彭天樞高天楫玄兌輝金聖兌姜相文崔震源朴世禧尹天興彭天佑彭福壽丁希曺池必泓高尙逸玄壽鳳李繼新金禧瑞宋興祚金廷采姜斷運馬聖獜韓福基趙德亨盧時英李觀成趙德寬趙元彬邊鎭英洪遇澤金聖達崔成大彭天興金兌鼎韓景泓金兌協康聖集李得新李泰山李元杓文景仲李聖宅李遇泰宋興哲趙德圭尹東範金廷霖韓尙佑李光祜趙成彪卞得亨金處柔彭天圭李益新金道賢徐命曄丁希舜文天翼金弘鼎全道協金兌壽金弘大石斗柄鄭道復尹弼尙李在豊李永槇尹宗大朴泰禧申得運金廷鵬全得麟李重贊李景完文尙義李昌槇玄禧範朴致範劉昌淵安允禧金彦基朴之儉李鼎漢李宗夏韓景洽李光迪等疏曰。伏以。臣等。以都下市民。伏見今番凶逆。實萬古所無之變。而況禶推戴之名。旣出於凶逆之招。則不可一刻容貸於覆載之間。故日前敢以請討之義。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞殿下。廓揮乾斷。快正王法。以洩臣民之憤焉。答曰。一猶不忍聞。況再疏乎。爾等退去。
정조 1년
雜穀廛市民高禧成金泰潤朴萬英洪禹章李得海李尙興李春芳金重麗宋唱起鄭弼萬徐世萬吳漢明李聖源金益萬鄭再洧嚴漢奎金泰逸嚴漢興池德昌金復奎崔廷彬朴春輝孫孝純金彭齡許廷任宋得源朴尙仁等疏曰。伏以。臣等。以都下市民。伏見今番凶逆。實萬古所無之變。而況禶推戴之名。旣出於凶逆之招。則不可一刻容貸於覆載之間。故日前敢以請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏乞殿下。廓揮乾斷。快正國法。以洩臣民之情焉。答曰。一猶不忍聞。況再疏乎。爾等退去。
정조 1년
門外米廛市民李慶泰金麗重黃弼柱金德瑞朴夢植劉世昌金德世金世漢朴道元金繼池李慶輝成道寬金益祚池潤寬金鳳得鄭東弼金德顯朴昌輝李聖得黃道重朴大得池文龜朴興燁朴大宗黃道興柳碩許興遇閔興明張進英禹相舜金得世閔重琦金尙興李海南泰星車萬積車萬輸閔重珍金德柱曺拂世閔重瑗車繼恒車繼基等疏曰。伏以。今番諸賊。卽是萬古所無之窮凶大逆。而況禶推戴之說。旣出於凶逆之招。則決不可一刻容息於覆載之間。殿下以包容之德。縱欲曲施私恩。其於公法之有乖何。禶之所坐。罪關宗社。爲今日臣民者。豈忍與之共戴一天哉。臣等俱以螻蟻之微。仰瀆天聽。非不知極涉僭猥。而義重沐浴。不得不冒萬死相率呼龥於宸嚴之下。伏乞廓揮乾斷。亟降兪音。俾伸王章。以洩神人之憤。千萬幸甚。答曰。一猶不忍聞。況再疏乎。爾等退去。
정조 1년
承政院書吏金必良朴成采朴性裕辛復輝徐相彦朴道根徐重煜尹宅濟劉匡鎭白喜文石世琓金載鉉劉大孫金性淳朴敬門池在洪全百禧白景熺林得仁宋喆欽李仁郁金繼疇等疏曰。伏以。臣等。以至微之賤。猥陳一疏。未蒙允許。伏不勝焦迫抑塞之至。噫。禶之名。入於推戴。則決不可一刻容息於覆載之間。而庭臣三司之請。今幾日矣。輿儓愚民之疏。凡幾遭矣。擧國臣民之連日仰請者。卽公法也。殿下之尙今靳允者。卽私恩也。若以私恩而廢公法。則其於宗社何。國家何。臣等悶鬱痛迫。冒萬死更率呼龥於天地父母之前。伏乞聖明。亟許庭臣之請。以洩神人之憤焉。答曰。一猶不忍聞。況再疏乎。爾等止之。
정조 1년
兵曹書吏金鼎弼白胤彬賓相李金尙一金慶一徐仁吉池厚大朴景履白敬門朴先得安道規金復良金選秋金廷煜金振玉池應龜彭天基李宜白趙載文韓彭孫安義謙金命長劉大亨白光璧張性運金興昌鄭泰亨鄭復興金觀三朴厚根金壽昌趙尙瑗金麒瑞崔仁崗金昌運吳天敍鄭東鉉方載弘張志謙洪道仁金德亨李時芳鄭昌福金驥壽韓師默安暻文全致瑞趙時成黃碩耇朴守禎白尙文吳德箕白祥集李裕亨韓景良林德謙韓繼相韓性良金得秋石守毅白尙采鄭德恒李漢郁李景淵任昌文申辰杓池弘瑞兪得基韓鳳瑞李枚顯金處坤張運昌李斗盛金正錫韓景默朴重源梁文輝崔延興劉聖益田興雨朴大權金得亨金重喆張世協梁世源金世紳李枝盛孫昌福高文昌姜致祥李枝蕃尹任賢姜翼濟崔大寬朴景偉金履元金興兌尹商大柳處新劉得寬申東杓張景洙等疏曰。伏以。臣等。猥以下吏之賤。敢陳擧國之請。冀回天聽。未蒙允許。臣等伏不勝抑鬱焦迫之至。禶名出推戴。罪貫天地。則豈容一息於覆載之間哉。幾日庭臣之請。率土萬姓之訴。皆曰可殺。則殿下豈可以私恩而廢公法乎。玆敢相率呼龥於天地父母之下。伏乞聖明。亟允庭臣之請。以洩臣民之憤焉。答曰。一猶不忍聞。況再疏乎。爾等退去。
정조 1년
宣惠廳書吏韓重賢李仁發申尙一崔廷履韓廷休吳喜愼尹仁得李厚根徐道鉉安復謙陳允福金琬張雲成金駿聲韓廷麟車命潤羅福潤金完吉林鳳維池成彩李寅壽金命一文瑞圭全興哲孫宗大全大禧申純希趙光澤等疏曰。伏以。今番亂逆。無前之狀。誅禶當然之義。臣等前日之疏。悉陳無蘊。而經曰。天視自我民視。天聽自我民聽。國人皆曰可殺。則殿下安得以私之哉。殿下之所靳允者。私恩也。萬民之所呼龥者。天意也。搢紳庭龥。民輿叫閽。尙未蒙允許。輿情之抑鬱。當復如何哉。臣等雖至微至賤。忠憤所激。不避萬死。敢此再瀆。伏乞聖明。亟允庭請。夬伸王章。宗社幸甚。臣民幸甚。答曰。一猶不忍聞。況再疏乎。爾等退去。
정조 1년
成均館書吏李亨老金洛采洪龍眞李德杓李杜齊洪聖東梁壽喬洪萬龜金謙輝梁孟源洪聖郁金鼎老李鳳壽梁文興李鳳炯鄭光澤金興重洪得鳳李世茂洪聖默金龍喆李觀國金宗翕洪德仁安興弼金聖洽等疏曰。伏以。皇天眷佑我東方。諸逆斯得。亟行王章。此實宗社之幸。臣民之福也。擧國蒼生。莫不吐哺奔走。快覩天誅。爭臠其肉之不暇。而至如禶。以王室至親。名出推戴。罪關宗社。則尤不可一刻偃息於覆載之間。而惟我聖上。特以好生之德。迨今曲貸於輦轂之下者。雖出於有所不忍之私恩。而朝廷之請討。乃是一國之公法。輿情之所歸。則公法不可以屈矣。輿情不可以遏矣。而一日二日。兪音愈邈。臣民焦迫之情。當復何如哉。臣等以刀筆小隷。至微至賤。有不敢與聞於一國之大事。而況且日前。旣伏承聖批下者。則以勿慼予懷爲敎。臣等聚首相顧。惶隕感泣。今何敢如是瀆擾。而至誠所激。不避天地日月之下。伏願聖明。快揮乾斷。亟允朝廷之請。以洩神人之憤。以副一國之望。千萬幸甚。答曰。一猶不忍聞。況再疏乎。爾等退去。
정조 1년
內醫院書員千世郁林復基黃錫老申正希韓重郁安處仁趙景行金聖昌李載運崔重華李東樞成麟文金景文盧有昌朴鳳成范慶文黃應淸趙壽岡太命福兪得祐金好謙尹龍得安福興等疏曰。伏以。禶之罪可勝誅哉。名入於推戴。而得保其首領者。有國以來。所未有也。庭臣三司之請。輿儓愚民之疏。今幾日矣。殿下雖以親愛之情。有所不忍。而擧國臣民之連日仰請者。卽公也。殿下之尙今靳允者。卽私也。殿下若以私恩而廢公法。則其於宗廟社稷何。臣等憂迫之極。莫知猥越。玆敢冒萬死相率。更龥於天地父母之前。伏乞聖明。亟許庭臣之請。以安國家。不勝大幸。答曰。一猶不忍聞。況再疏乎。爾等退去。以下九行刀割
정조 1년
丁酉八月二十四日申時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上曰。大臣百官皆如是固懇不已。而渠旣無干涉之事。則豈忍爲不忍爲之處分乎。百爾思之。無他道理。到此地頭。只欲貸其一縷。諸臣若以予之情事。設以身處之。則豈曰不可乎。出置于外。安其寢處。便其飮食。以終其餘年。則私恩旣可以少伸。公法亦未謂不行。此果何如耶。國榮曰。一縷旣存。則可謂亂逆之本自在也。凶徒豈不接跡而起乎。今此下敎。爲殿下臣子者。決不敢奉承矣。上曰。俄者述海文書中。其妻孝任之諺札有曰。笠洞大臣。以武弁事被謫。故渠輩甚虛疎云云。而諸臣已見其書。李溵。三司將請拿鞫耶。國榮曰。諺札異於眞書。大臣異於小官。似不可以諺札。鞫問大臣矣。上曰。卿言是矣。國榮曰。李溵雖已蒙放。而必當悚懍之不暇矣。上曰。左副承旨入侍。仍命退。諸臣以次出。
정조 1년
丁酉八月二十四日申時。上御誠正閣。左副承旨入侍時。左副承旨鄭民始。假注書李兢淵。記事官徐龍輔金勉柱。以次進伏訖。上曰。俄者入侍說話。聞之否。上念宗社之大計。下循群下之苦懇。不得終始靳持。使大臣往諭。而使之自處。此豈情理之可堪乎。民始曰。伏聞聖敎。臣等不勝涕流之被面。而今日下敎。實是天理人情竝行而不悖矣。上曰。大臣勿爲入來。直爲草記。二品以上其令退去事。分付。賤臣承命出傳。上曰。都承旨入侍。賤臣承命召入。行都承旨洪國榮進前。上曰。屢日相持。終不能貸一縷。予之情事。誠不忍言矣。國榮曰。殿下情事。夫誰不曰不然。而自此亂本永除。人心可定。此實宗社臣民之幸也。上曰。事到不得已之處。有此不得已之擧。而公法雖行。私恩莫伸。只自恨歎而已。國榮曰。渠不入於推戴。則豈有此事乎。此莫非天之所使也。上曰。諸賊之必以此爲推戴者。豈不可怪乎。民始曰。以此近宗。將爲渠輩之奇貨。而豈有苟活之心乎。上曰。仁城之五朔保全何故也。民始曰。時勢不同矣。其時則非但仁城光海亦不過安置而已。當今之時。豈可以此例言之乎。若不卽賜處分。則不知何樣禍變。又起於何處。斷恩伸法之外。無他道矣。旣無可生之道。而徒貽朝廷無限之憂乎。如臣者。雖無學識。而若有後世一毫譏議之端。則豈敢如是仰達乎。上曰。述海之不下一杖。箇箇自服。誠異矣。民始曰。渠亦已知其子侄妻妾之皆已遲晩。故不敢爲隱諱之計矣。上曰。風日甚不佳。可怪矣。上曰。藝文提學肅拜乎。民始曰。姑未肅謝矣。民始曰。卽今都下奔走。遑遑無以鎭安。此尤可悶矣。上曰。自操生殺之柄。而不能庇保一弟。則此豈人情天理乎。仍命退。諸臣以次出。
정조 1년
丁酉八月二十四日酉時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。上曰。大臣之待命。豈不過乎。國榮曰。伏閤求對。終不允許。在大臣之道。豈可晏然乎。上曰。三司伏閤。終不出去。則門鑰。何以爲之乎。國榮曰。三司雖不退去。各門不可不下鑰矣。上曰。仁廟朝。仁城。自正月至五月而後。始乃處分。今日諸臣。何如是急急乎。國榮曰。時異古今。事有緩急而然矣。上曰。義理本自精微。若不精思而明辨。則一毫之差。謬以千里。當此往牒所無之事。豈可不詳審而處之乎。國榮曰。義理雖甚精微。此則非有可否之事也。斷去私恩。快伸公法。卽萬世不易之論。而國人之所共誅。豈非天理之所當然者乎。上曰。予不以群下之請爲非也。事到不得已之地。亦有所容議者。予所以欲貸一縷者。有何不可乎。國榮曰。聖敎如此。臣不敢復達。而大臣胥命。三司伏閤。吏隷奔走。萬民遑遑。言念國事。實爲罔措矣。上曰。逆家傔從輩之爲各司吏隷者多乎。國榮曰。然矣。而各司皆沙汰云矣。上曰。此亦渠輩命脈之所關。盡爲除汰。豈予猶恐一夫不獲所之意乎。闕內軍門外。如非劇賊家下人。則安徐無妨矣。國榮曰。聖敎。誠好矣。上命書傳敎曰。吏隷亦是赤子。聞今番沙汰者甚多云。良可矜也。闕內各司及五軍門外。劇賊下人外。竝勿論事。分付。上曰。述海奴所謂得犯。捕廳捉來云乎。國榮曰。姑未捕捉云矣。上命退。諸臣以次出。
정조 1년
行都承旨洪國榮藥院直。左承旨李亨逵坐。右承旨李義翊坐。左副承旨鄭民始坐直。右副承旨徐有防坐直。同副承旨李敬養坐。注書二員未差。假注書李兢淵藥院直洪仁浩仕直。事變假注書張至顯仕。
정조 1년
李敬養啓曰。卽伏見禁府都事林最遠狀啓。則官銜之下。不着銜。事極疎率。原狀啓所當還爲下送。而係是緊急。不得送捧入。當該都事。不可無警責。從重推考。何如。傳曰。允。
정조 1년
大司憲趙㻐。大司諫吳載紹。司諫李謙彬。應敎李在學。持平鄭淵淳。獻納洪周萬。校理洪明浩。校理李儒慶。正言李思祚。正言金翊休。修撰林蓍喆。修撰尹尙東。副修撰朴祐源等。伏閤啓曰。臣等昨日十五啓之後。非不知連章繼陳。而更鼓已下。夜色向闌。一向瀆擾。亦涉惶悚。伏閤達朝。益不勝焦遑抑塞之至。噫。臣等之龥。一日未蒙允。則有一日之危。二日未準請。則有二日之憂。誠不容晷刻淹延者。伏願亟降明命。快正王章焉。答曰。其止之。
정조 1년
三司伏閤合再啓曰。噫嘻。痛矣。禶無必生之理。非但臣等知之。國人知之。殿下亦未嘗不俯燭也。旣無可生之道。而若是靳持。其將置宗社於何地耶。伏願亟降明命焉。答曰。爲卿等悶焉。其止之。
정조 1년
三司伏閤合四啓曰。臣等之必討而後已。逆禶之必誅而乃止。亘萬世不易之常經也。殿下靳兪。而將使海東一域。淪入於無臣之國而乃已耶。伏願亟降明命。快正逆禶之誅焉。答曰。其止之。
정조 1년
三司伏閤合五啓曰。嗚呼。使逆禶尙今假息。在渠不如速死之爲愈也。旣負此惡逆之名。其何以晷刻容在於天地之間哉。伏願速賜允從焉。答曰。其止之。
정조 1년
三司伏閤合六啓曰。臣等之啓。一日二日。今至十日矣。辭意已竭。兪允益靳。此莫非臣等誠淺辭拙。未能孚格天心之致。臣等之罪。固所自知。而殿下之待臣等。何如是太薄耶。若使禶。終朝而假貸。則添臣等終朝之罪也。竟夕而容息。則添臣等竟夕之罪也。情窮意蹙。語不知裁。伏願諒臣等之憂憤。伸國家之典刑焉。答曰。卿等苦口之懇。諒甚悶之。奈予之不忍何哉。
정조 1년
三司伏閤合七啓曰。臣等卽伏見六啓答批。又以不忍爲敎。臣等亦豈不知我殿下不忍之聖心。而揆以邦憲。斷不容已。此臣等所以苦口瀝血。而不知止也。禶之罪名。苟有一分可生之道。則臣等豈敢不仰體聖上不忍之德。而日事煩聒。至此之極哉。伏願斷以大義焉。答曰。其止之。
정조 1년
三司伏閤合八啓曰。逆禶之生在地上。已延十日。則殿下親愛之恩。固已伸矣。廷僚之號龥閤外。不知幾次。則臣等力爭之辭。亦已竭矣。此何景像。此何擧措。將至於人不爲人。國不爲國。殿下何不廓揮乾斷。而尙此靳持耶。伏願亟降明命焉。答曰。其止之。
정조 1년
李亨逵啓曰。判義禁鄭弘淳。同義禁嚴璹徐浩修李命植有稟達事。來詣請對矣。傳曰。入侍。
정조 1년
三司伏閤合九啓曰。殿下每以禶有管蔡之跡。無管蔡之情爲敎。而其跡旣已綻露。則揆以王法。只當執其跡而誅之。又況其情之萬萬陰慘者乎。渠若有一分臣子之心。則固當求死之不暇。而乃反求衣求食。必欲復見天日云者。究厥心腸。將欲何爲。其有浮於管蔡又遠矣。其跡之綻露旣如彼。其情之叵測又如此。則以跡以情。不可一刻容貸者。益彰著矣。雖以殿下至仁之德。又將以何辭而曲保之耶。臣等之前啓所云。不測之變迫在呼吸者。誠非一毫過中底語也。到此地頭。殿下若又欲容貸。則是殿下拘於私恩。不念四百年宗社也。殿下豈忍爲此哉。憂遑罔措。言不暇擇。惟願劃卽允許。毋少遲延焉。答曰。俄聞禁堂之奏矣。良欲無言。
정조 1년
三司伏閤合十啓曰。臣等俄聞禁堂所奏之言。尤不勝駭惋憤痛之至。略陳血忱矣。及承批旨。以良欲無言爲敎。而猶靳允許之音。臣等於是乎焦迫罔措。繼之以訝惑也。噫。彼逆禶。以渠地處。三木囊頭。囚之南間。則名出推戴。渠亦自知。苟有一分人心。宜欲卽地滅死。而乃反必欲復生。猶恐或死。鷄膏羘粥之求。綿衣煖服之索。已是眼無國法。而至以我必生出等說。肆然發口。殆若有所恃者然。推戴二字。視以尋常。卽此一款。其情跡之萬萬凶慘。尤益彰著矣。雖以殿下至仁至愛。必欲曲保之盛意。旣至無奈何之境。則其所爲敎。亦止於良欲無言四字而已。到此地頭。何不快斷私恩。速降一兪耶。卽又伏見傳敎下者。有三司退去之敎。若使臣等不得請而退去。則其可曰有臣分乎。未蒙兪之前。決不敢退去。惟願亟回聖心。明正典刑焉。答曰。其止之。
정조 1년
李亨逵。以刑曹言啓曰。因義禁府啓辭。大逆不道罪人述海籍沒家産事。命下矣。罪人述海奴婢等。令京兆相考帳籍。亦爲知委於五部及各該道。使之一一査出。修成冊報來後。依例花名永屬公賤之意。敢啓。答曰。知道。
정조 1년
鄭民始。以兵曹言啓曰。卽接西所衛將牒報。則景秋門北邊宮墻一間半許。因雨頹落云。令紫門監爲先把子圍排。急速修築。而金虎門入直砲手十五名除出。限修築間各別守直之意。敢啓。答曰。知道。
정조 1년
鄭民始。又以兵曹言啓曰。卽接西所衛將牒報。則曜金門北邊宮墻二間許。因雨頹落云。令紫門監爲先把子圍排。急速修築。而金虎門入直砲手十五名除出。限修築間各別守直之意。敢啓。答曰。知道。
정조 1년
又以兵曹言啓曰。卽接西所衛將牒報。則本所東邊大松一株。今日風雨折傷是白遣。連接南所衛將牒報。則丹鳳門東邊宮墻近處皁葉木南邊柯枝。又爲折傷云。令該所依例斫去之意。敢啓。答曰。知道。
정조 1년
徐有防。以禮曹言啓曰。卽接宗廟署所報。則今日風雨典祀廳後岡中松木二株。北神門內眞木一株折傷云。廟內樹木之顚仆。不犯內墻。則不行慰安祭事。曾已定式矣。今亦依定式。只令工曹斫去之意。分付。何如。傳曰。允。
정조 1년
李亨逵。以義禁府言啓曰。大逆不道罪人述海。旣已承服正刑。其父母妻妾子女祖孫兄弟姊妹子之妻妾伯叔父兄弟之子。年歲姓名居住存沒。令漢城府。考出帳籍。亦爲分付五部及各該道。應坐諸人。一一査出。成出牒報後。依律擧行。而籍沒家産。破家瀦澤。降邑號罷守令等事。令各該司。奉承傳擧行。何如。傳曰。允。
정조 1년
李敬養。以吏曹言啓曰。今此親鞫時。左右通禮。不可不備員。左通禮未差之代。口傳備擬以入之意。敢啓。答曰。知道。
정조 1년
李亨逵。以刑曹言啓曰。罪人獻遂。更定配所事。筵稟蒙允矣。罪人獻遂。全羅道康津縣薪智島定配所。卽爲押送之意。敢啓。答曰。知道。
정조 1년
本院啓曰。卽者議政府錄事來言。領議政金尙喆。左議政鄭存謙。右議政徐命善。誠未格天。罪著不忠。走伏金吾。乞被重勘云。仍納命召。何以爲之。敢稟。
정조 1년
又啓曰。卽者禁府都事來言。領議政金尙喆。左議政鄭存謙。右議政徐命善。今方待命於金吾門外云。係是大臣去就。敢啓。
정조 1년
傳于鄭民始曰。勿待命事。遣史官傳諭。仍傳命召。
정조 1년
傳于徐有防曰。明日亦日矣。三司姑爲退去。明日入來。未爲不可。非特三司之勞矣。予亦達夜酬應。誠難矣。闕門卽爲下鑰。
정조 1년
大司憲趙㻐。大司諫吳載紹。司諫李謙彬。持平鄭淵淳。獻納洪周萬。正言李思祚。正言金翊休啓曰。臣等鎭日守閤。未蒙允兪。連有退去之敎。而義重沐浴。未敢奉承。今以義分二字。誨責備至。此莫非臣等忱誠未孚之致。臣等何敢晏然仍冒於臺次乎。請命遞斥臣等之職。答曰。勿辭。亦勿退待。
정조 1년
應敎李在學。校理洪明浩。校理李儒慶。修撰林蓍喆。修撰尹尙東。副修撰朴祐源等箚曰。伏以。嗚呼。此何等時也。亂本自在。而國步岌岌。聖躬孤危。而人心遑遑。龥庭叫閽。踰日浹旬。而乃殿下。徒以一己之私恩。不念萬世之公法。大臣胥命。已至經宿。而尙不賜一字之批。以殿下平日敬大臣之義。忽有此非常之擧。臣愚死罪。竊以爲。聖意專在於欲阻守閤之路。少緩討賊之擧也。雖在無事之時。其所以禮待者。固不當如是。況今國事時勢。豈可使大臣。一刻不在朝耶。景色愁沮。國體壞損。非但庭龥中撤之爲萬萬悶迫。恐有欠於大聖人體九經之道。實爲殿下惜之也。伏願殿下。亟降批旨。仍許引接焉。取進止。答曰。省箚具悉。匡弼之言。能無從乎。其在尊禮大臣之道。勿胥命之批。又何可經宵。欲於今日內下答矣。
정조 1년
仁陽君李景祜。綾恩君具允明。兼禮曹判書蔡濟恭。知中樞府事具善復。行司直韓光會。行司直洪樂性。行司直安𠍱。判敦寧府事李重祜。行左參贊黃景源。右參贊尹東暹。吏曹判書李徽之。江華留守李福源。行副司直金孝大。行副司直尹得養。刑曹判書張志恒。漢城府判尹鄭光漢。兵曹判書金鍾秀。行副司直李聖圭。漢城左尹李𡊠。行副司直鄭昌順。行副司直李漢膺。工曹參判金華鎭。行副司直成天柱。行副司直鄭昌聖。行副司直金光國。行副司直宋文載。禮曹參判李在協。行副司直魚錫定。同知中樞府事金朝潤。行副司直金用謙。行副司直徐晦修。行副司直任希曾。兵曹參判金魯鎭。行副司直趙時俊。同知中樞府事鄭好仁。同知敦寧府事李衍祥。刑曹參判徐有慶。行副司直李在簡。開城留守兪彦鎬。同知敦寧府事李瀁。行副司直李鎭翼。廣州府尹洪益弼等疏曰。伏以。今日國家之勢。可謂岌岌乎殆哉。大臣胥命於金吾。百僚徊徨於闕外。擧國波蕩。人心疑動。危亡之禍。若在朝夕。此莫非逆禶尙今假息於覆載之間故也。殿下何忍以一時之私恩。不顧四百年宗社之重乎。雖以日昨備望見之。以名入推戴。能全其身者。往牒幾希爲敎。則逆禶之無一毫可生之道。殿下亦旣知之。而一日二日。牢拒擧國沬血之請者。此不過殿下拘於恩愛之私。不忍斷之以公法也。此豈臣等平日所望於我殿下者哉。臣等進旣不得守閤。退又無所於歸。憂危熏心。達曙繞壁。玆不得不齊聲號龥。伏乞聖明。亟降逆禶。快正王法之命。使國勢回安。人心㡳定焉。臣等無任涕泣祈懇之至。謹昧死以聞。答曰。省疏具悉。卿等勿煩。
정조 1년
鶴城君楡。海溪君。蜜安君焍。安昌君燝。蜜春君焌。河恩君珖。雲山君楢。茂林君塘。鶴林君焴。安春君。安川君烓。西春君爗。西溪君熠。光春君棬。廣陵君烻。西淸君煋。雲峯君杺。花陽君榷。凝善君爔等疏曰。伏以。臣等。以宗社之憂。陳沐浴之請。辭窮於沫血。力盡於伏閤。而誠未格天。兪音尙靳。臣等徹宵憂迫。誠不勝汲汲罔措之忱。草啓待曉。更入脩門。而大臣胥命。朝臣徹班。臣等進不能力請。退不遑寧處。玆復略陳短章。申控血忱。伏乞聖明。俯垂察焉。噫嘻。痛矣。禶以凶逆之魁。負推戴之名。爲人臣罪至此。而一日二日。不卽致辟者。殆天地萬古所未有也。渠旣自絶于天。國人皆曰可殺。而惟殿下至仁至友。尙令偃處王府。臣等誠不知何樣禍機。伏在於不虞不測之地也。思之及此。寧欲溘然。不與禶共戴一日之天也。伏願殿下。割恩王法。以安宗社。幸甚。臣等不任憂憤激切顒祝之至。謹昧死以聞。答曰。省疏具悉。卿等勿煩。
정조 1년
前銜內官朴昌文朴良楷姜世璜高夢龍李萬甲白喜章吳喜謙申泰夏李國芳崔俊亨金時卿李德采李相萬安仁宅朴喜成金壽衍金德壽劉漢興金鼎完黃道揆邊安宅姜遇得李載益李明夏文鳳周白興來徐文郁洪益海尹興佐安福龍安壽長方允海朴得喜尹聖佐柳世樑田有成朴景仁林致大金尙海張漢翼曺允喆金賢澤李光采李世郁權宜寧咸昌郁吳鳳大朴履謙金誠一金聖欽池維漢金景瑞卓宗漢金慶喆鄭德淳金道文朴壽聃朴履畢金義健林鳳休金昌演全福希朴成春李春徽盧再愼朴奎采金相徽嚴漢光崔東植李夏相林得章梁得濟申命大文益譯元喜默張益采。生徒李長培金敏禧崔得桓朴昌新李時興田光賢金有光徐長憲朴尙春金昌祿金禹禧林濟賢金應德孫壽萬崔太鍰李漢普張福維金壽海李福仁車聖輸李重燁金應奎李有培愼喜仲宋興寬崔昌瑞趙完國張漢復李仁行白善兌李興彦朴夢昇金聖弼金潤瑞洪慶新朴元文李得春李景植韓相良崔道章李益瑞金益麗金聖潤等疏曰。伏以。臣等。頃以逆禶。亘萬古所無之罪惡。其在衷憤所激。不避猥越。聚首相率。敢陳一疏。未蒙允可。其爲東土臣民。痛迫抑寒者。當復如何哉。嗚呼。歷觀往牒。從古人臣之負此名。而全保首領者。未之嘗聞也。方今廷臣之龥。三司之請。今幾日矣。吏胥之章。市民之疏。今已再矣。一日二日。尙稽王章。其可國有法乎。伏乞天地父母。穆然深思。亟從擧國臣民之請。以洩輿憤焉。臣等無任激切屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
掌樂院左右坊典樂田耕得張文周朱光潤李春芳申得獜林成柱金有光金次福全海潤崔宗恒鄭德龜柳枝蕃金泰成林鳳瑞朴盛堅池海宗高龍福金應三朴保琬朴秀才金允曾張漢喆黃泗弼等疏曰。伏以。臣等。至微至賤。更何敢容喙於國家大事。而今番凶逆。實萬古所未有者。不勝痛惋。玆以沫血泣陳焉。自有君臣父子以來。未有甚於逆禶之罪惡者哉。朝廷之鎭日庭龥。輿臺之萬口一談。皆出於擧國同情之義。伏乞聖明。亟允朝廷之請。快正王法。以洩神人之憤。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
內貰器廛市民吳福獜李仁福李聖大明守白金泰郁李明元鄭昌孫金麗弘文世彬朴萬興李寅經金泰福明繼白金麗澤李興大權茂男宋文圭權昌協尹再莘等疏曰。伏以。今番凶逆。實萬古所無之事。而況禶名旣出於凶逆之招。有此推戴之說。則豈可一刻容貸於覆載之間哉。臣等不避猥越。瀝血仰瀆。而終未蒙允許。此是臣等之微誠。未得格天。今此請討。寔出於擧國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
生雉廛市民金聲遠吳興福金興相鄭興柱徐貴得崔泰起金次成宋二俊金履恒朴德龍金世溫金鳳鳴宋宗瑞鄭順徵李枝泰等疏曰。伏以。恩情私也。王法公也。恩不可掩法。私不能抑公。今者禶名旣出於凶逆之招。則揆以王法。豈可一刻容息於覆載之間乎。國家雖以私恩而不卽夬斷。其於王法何。輿情何。伏乞聖明。快揮乾斷。亟允庭龥。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
備邊司書吏李載元李裕大崔潤昌金國臣金禹鼎高道淳方處宇金喜敏金興完金大稱李仁洽朴後得崔潤𥛚李性天金命顯金成禧等疏曰。伏以。臣等。以至微之賤。猥陳一疏。未蒙允許。伏不勝焦迫抑塞之至。噫。禶之名。入於推戴。則決不可一刻容息於覆載之間。而百官三司之請。今幾遭矣。章甫吏民之疏。今幾日矣。臣等悶鬱痛迫。冒萬死更率呼龥於天地父母之前。伏乞聖明。亟許庭臣之請。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
內弓人崔泰崙李重蕃。折衝宋春弼羅景信尹致殷。出身方仲碩李光說羅允福白命興李興柱方得元李顯春。矢人折衝李興彬閔福祥閔哲祥金錫珍金宗大朴聖柱朴春蕃宋仁宅李興道閔德恒閔德佑梁致憲等疏曰。伏以。臣等。俱以螻蟻之賤。豈敢干預於國家事。而臣等旣是近密賤工。爲國之心。與他自別。噫嘻。亂臣賊子。何代無之。而未有如今番諸賊之窮天極地。亘萬古所無之逆。而率土臣民。孰不欲食肉寢皮者哉。禶名出於推戴。則決不可晷刻寢息於覆載之間。庭臣請討。今至屢日。尙不允從。臣等不勝抑鬱焦迫之至。玆敢相率呼龥於天地父母之下。伏願主上殿下。廓揮乾斷。亟允朝廷之請。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
訓鍊都監書吏崔弘喆趙時琢申景賢鄭世僑李弘培金大觀陳潤澤金景星林必昌廉受業吳泰禧洪宇杓鄭守儉咸德倫文弘說金振喆金潤基姜壽星白弘植金喆運蔡繼性黃浩性金英秀申翰周。禁衛營書吏安光宅文守寬金壽光李壽延金德良金祺成李後庚張雲翕金興大金德俊柳明杓金禧成賓鴻逵。御營廳書吏李命聃申得文金文昌鄭德咸金義信朴天根韓廷琦金國瑞鄭光天金致侃金光禹趙元敏李文梓。守禦廳書吏金必瑞卞龜瑞白成采馬啓遠金桂齡張世經朴壽赫徐鎭蕃張友星。摠戎廳書吏崔啓崙安昌文金景秋禹錫圭金壽甲安潤宅朴弘德李繼完李景煒等疏曰。伏以。皇天眷佑。罪人斯得。元惡大憝。次第伏法。此實宗社無疆之休。臣民莫大之慶。而惟彼逆禶。久逭王章。臣等不避猥越之誅。敢陳沫血之義。伏讀批旨。辭敎丁寧懇惻。臣等雖甚愚迷。豈不知我聖上仁愛之情。而禶之惡逆。非但得罪於殿下而已。四百年王法。若是其嚴。億萬口輿論。如彼其公。殿下雖欲屈法而伸恩。其於宗社何哉。庭臣請討。今至多日。兪音逾邈。當此之時。臣等安敢斧銊是懼。煩瀆爲嫌。不陳大義於君父之前乎。伏乞聖上。廓揮乾斷。亟允庭臣之請。以安宗社。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
中樞府書吏金兌煥鄭國良金啓良尹萬禧張漢師等疏曰。伏以。臣等之沐浴請討。寔是宗社安危之機。而臣等雖螻蟻賤蹤。豈不知我殿下有所不忍。而尙靳兪音也哉。然從古亂逆。名出推戴。而逭於王章者。未之聞也。伏乞主上殿下。特允一國共公之請。快正逆禶當施之律。以洩神人之憤。以副含生之望。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
司饔院書吏鄭光咸劉大亨金碩鉉盧泰曄金處裕崔道亨尹錫任金膺漢金啓澤洪夏疇金鼎仁金光郁羅昌翼文鎭升林致雨等疏曰。伏以。臣等。以至微之賤。猥陳一疏。未蒙允許。伏不勝抑塞之至。噫。逆禶推戴之名。旣出於賊招。則決不可一刻容息於覆載之間。而廷臣三司之請。今幾日矣。輿儓坊民之疏。凡幾遭矣。擧國臣民連日仰請者。卽公法也。尙今靳允者。卽私恩也。若以私恩而廢公法。則其於宗社何。國家何。臣等焦迫悶鬱。冒萬死相率。又敢呼龥。伏乞天地父母。廓揮乾斷。亟許庭臣之請。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
魂殿長蕃內官金德九延壽長金壽民李元碩康壽甲等疏曰。伏以。臣等。頃以逆禶亘萬古所無之罪惡。敢陳一疏。未蒙允可。其爲痛迫抑塞。當復如何哉。噫。歷觀往牒。從古人臣之負此名。而容息於覆載之間者。未之聞也。廷臣之籲。三司之請。今幾日矣。吏胥之章。市民之疏。今已再矣。一日二日。尙稽王章。其可曰國有法乎。伏乞天地父母。穆然深思。亟從擧國之請。以洩輿憤。千萬幸甚。臣等無任激切屛營祈懇之至。謹昧死以聞。答曰。一猶不忍聞。況再疏乎。
정조 1년
出入番內官盧重賢李豐曄崔德昇朴景淳李彦裕金濟弘李國恒申必輝金必寬徐行進徐宗恒金麗兌金仁國盧聖翊柳仁章金得麗趙命和金宗集金宅寧李春行盧聖佑鄭弘仁朴壽赫方得恒朴昌厚姜渭興金益齡朴鳳樹姜晩采金世浩池應漢金商彦金弘濟金長壽李福良金應澤金始采金德普崔泰齊吳壽益金允祿李德齡白萬興李鳳弼邊安世金尙曄崔錫徵朴梓大智仁兼金德祥文益成金泰章吳喜得崔基平金宗行邊安國姜渭太裴興度李時榮趙玹祥李永祿李景潤李碩謙丁致翼禹洪龜申弘佑徐喜壽李興源丁志完李昌華金鳳采朴東采金海采邊安揆吳泰赫崔泰奎黃義賢金世興金益良金潤載朴昌賢成大昌朴成熙崔德倫金興哲金義哲崔信恒金德鋧崔大謙高鳳會朴敏瑞丁致寬全興壽朴護根鄭喜文崔光斗文益大呂弘佐梁濟漢金聲律陳益平金景浩鄭國賢宋來泰趙命純李永春孫重熙趙相藺高春熙李性洽洪廷采奇精一全好性朴性純朴尙郁金定五郭喜完韓宅臣丁昌運朱好一金仁健白時漢等疏曰。伏以。臣等。極陋至微之賤。猥陳逆禶亘萬古所無之罪惡矣。未蒙允許。伏不勝焦迫抑塞之至。噫。歷觀往牒。從古人臣之負此名。容息於覆載之間者。未之聞也。廷臣之龥。三司之請。今幾日矣。吏胥之章。市民之疏。今已再矣。一日二日。尙靳王章。其可曰國有法乎。伏乞天地父母。亟許擧國臣民之請。以洩輿憤事。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。
정조 1년
內侍府尙膳鄭商佑李漢謙吳浚謙李允默文道器金壽光韓聖揆金景佑金明佑朴尙衍崔鳳佐高夢賢。尙醞金相澤陳國平金性完。尙茶梁大宜方得賢。尙洗金起瑞李得完鄭喜僑等疏曰。伏以。臣等。頃以逆禶亘萬古所無之罪惡。敢陳一疏。未蒙允可。其爲痛迫抑塞。當復如何哉。噫。歷觀往牒。從古人臣之負此名而全保首領者。未之聞也。廷臣之龥。三司之請。今幾日矣。吏胥之章。市民之疏。今已再矣。一日二日。尙稽王章。其可曰國有法乎。伏乞天地父母。穆然深思。亟從擧國之請。以洩輿憤。千萬幸甚。答曰。一猶不忍聞。況再疏乎。
정조 1년
漆木器廛市民鄭一才張起萬李萬彬金廷寬金德重孔大信朴成番李興昌金德潤李仲相李仲泰李興太趙泰才朴世根金斗弼李成大金光郁金福太金最良韓廷厚李揖用金啓成等疏曰。伏以。臣等。以都下市民。伏見今番凶逆亘萬古所無之變。而況禶推戴之說。旣出於凶逆之招。則不可一刻容貸於覆載之間。故日前臣等。敢以請討之意。仰瀆崇聽矣。及承批旨。以勿慼予懷爲敎。臣等不勝萬萬惶悚。繼之以涕泣憤鬱。玆敢不避煩瀆。相率更陳。伏願殿下。廓揮乾斷。快正國法。以洩神民之憤。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
香室守僕高漢杓金昌得金大根等疏曰。伏以。臣等。以至微之賤。猥陳一疏。未蒙允許。伏不勝焦迫抑塞之至。噫。禶之名。入於推戴。則決不可晷刻容息於覆載之間。而廷臣三司之請。今幾日矣。輿儓愚民之疏。凡幾遭矣。擧國臣民之連日仰請者。卽公法也。殿下之尙今靳允者。卽私恩也。若以私恩而廢公法。則至於宗社何。國家何。臣等悶鬱痛迫。玆敢冒萬死。更率呼龥於天地父母之前。伏乞聖明。亟許廷臣之請。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
掌樂院書吏李壽福金聖珪權萬赫李泰春金麗海張瑞翰金潤海林枝茂金命海金振輝金攀龍金雲興李厚性田大業鄭再臣金尙宅明仁大嚴厚鼎李振福等疏曰。伏以。臣等。刀筆小吏。豈敢容喙於國家大事。而今番凶逆。實萬古所未有者。不勝痛惋。玆又沫血泣陳焉。自有君臣父子以來。豈有甚於逆禶之罪惡者哉。朝廷之鎭日庭龥。輿儓之萬口一談。皆出於擧國同情之義。伏乞聖明。亟允朝廷之請。快正王法。以洩神人之憤。千萬幸甚。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
司謁金壽完太命喆。司鑰尹東瑀姜世重林興大韓斗樞朴東鎬王輔仁崔昌福金繼洪崔致福李春郁等疏曰。伏以。臣等。頃以逆禶亘萬古所無之罪惡。敢陳一疏。未蒙允可。其爲痛迫抑塞。當復如何哉。噫。歷觀往牒。從古人臣之負此名而全保首領者。未之聞也。廷臣之龥。三司之請。今幾日矣。吏胥之章。市民之疏。亦已再矣。一日二日。尙稽王章。其可曰國有法乎。伏乞天地父母。穆然深思。亟從擧國之請。以洩輿憤。千萬幸甚。臣等無任激切屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
藝文館書吏申泰夏金聲沃李文爀金麗潭朴景潤等疏曰。伏以。臣等。以至微之賤。猥陳一疏。未蒙允許。伏不勝焦迫抑塞之至。噫。禶之名入於推戴。則決不可晷刻容息於覆載之間。而庭臣三司之請。今幾日矣。輿儓愚民之疏。今幾遭矣。擧國臣民之連日仰請者。卽公法也。殿下之尙今靳允者。卽私恩也。若以私恩。而廢公法。則其於宗社何。國法何。臣等抑鬱痛迫。敢冒萬死。更率呼龥於天地父母之前。伏乞聖明。亟許庭臣之請。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
濟用監書員文廷麗康德獜全起贊金信聲李遇春高喜寬高億秀黃時中金聲采姜相文廉禹範金興一李聖獜李尙濂金履錫韓景禧權春英洪明德石有文金守正金天鍾等疏曰。伏以。臣等。日前一疏。亶出於秉彝之憂憤。而殿下不用公法。只循私恩。批之以爾等勿慼予懷。臣等聚首相顧。愕然臆塞。自有生民以來。君臣之分。莫逃於天壤。而以人臣有推戴之逆。則豈有保全其身者乎。今者禶賊推戴之名。旣出於惡逆之招。則爲今日我殿下赤子者。豈忍與此逆。共戴於一天之下哉。朝野之請。實出於天理。則殿下終有所不忍。而不許。殿下之不忍。只殿下之私恩。臣等之所痛迫而請者。乃是擧國之公議。而殿下終靳允許。至于今日。臣等不勝焦迫。玆敢不避猥越。相率更瀆於天陛之下。伏乞聖明。亟從庭臣輿儓之請。以洩天地神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
中部坊民一千三百三十六名疏頭良人盧喜大。東部坊民一千七百九十七名疏頭良人黃尙潤。西部坊民三千五百七十七名疏頭良人金世彬。南部坊民二千八百九十八名疏頭良人尹盛昌。北部坊民一千五百八十三名疏頭出身沈聖根等疏曰。伏以。臣等。以都下食力之賤。伏見今番凶逆。實是萬古所無之變。而況禶推戴之名。旣出於凶逆之招。則不可一刻容息於天壤之間。故日前敢以秉彝之心。仰陳討逆之義矣。天聽愈邈。兪音尙靳。臣等伏不勝憂憤痛恨之忱。相率詣闕。玆更煩龥於宸嚴之下。伏乞聖慈。快正王法。以除宗社之憂。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
前佐郞姜碩龜具性玉等疏曰。伏以。今日逆禶之罪之當死。朝廷百官言之矣。館學章甫論之矣。至於軍校吏胥閭里下賤。亦莫不陳之矣。閤門塡咽。都市遑忙。而一旬將滿。兪音尙靳。擧國鼎沸。人心波蕩。此何等變故也。此何等光景也。臣等伏見獄官飭諭之敎。大小臣疏箚之批。曉譬切至。辭旨慘怛。莫非出於友愛分痛之情。奉讀再三。不覺一字而一涕也。雖然。帝王之孝友。與匹庶有異。私不可以蔽公。恩不可以掩義。則殿下雖欲曲全之容貸之。其於宗社之所必誅何哉。其於神人之所共誅何哉。臣等請冒萬死流涕而言之。噫嘻。痛矣。禶以王室至親。推戴二字。旣出於諸賊之口。則禶之爲大逆。逃脫不得。而其身之就戮。不容頃刻少緩耳。禶之生長綺紈。稚騃無知。果如殿下所敎。雖或不知情。而爲諸賊奇貨。爲人臣負此惡名。其能自立於天地間耶。千萬古王章昭垂。四百年國法森嚴。雖使禶。自爲身計。惟有一死而已。死則是臣分之所當然。不死則爲人類之所共讎。禶雖欲不死。不可得。而殿下之拘於私恩。不忍斷之以大義者。非所以全恩。而反爲傷恩之歸矣。臣等更伏見殿下之敎有曰。有管蔡之跡。無管蔡之情。今禶之跡已著。則情之有無。非所暇論。考諸往牒。夫豈有著管蔡之跡。而得逭邦憲者乎。殿下之敎。每曰不忍聞。又曰勿慼予懷。此亦惻怛之敎也。然而逆禶罪名。萬無可生之理。逐日公車。交陳必誅之案。則以殿下之至情。日復日日。何忍乎聞此。而乃如是曠日靳允乎。禶若不死。則廷請不已。廷請不已。則人心之靡定。國事之全抛。不知幾何歲月而其終也。一國遑遑。深山窮谷。愚夫愚婦。亦皆至於奔走呼龥之境。惟我先大王陟降之靈。豈不監臨而䀌然爲慼耶。臣愚死罪。殿下但念一時之慼懷。而獨不念慼我先王何也。臣等嶺外疎賤之蹤也。昨年秋因山奔哭之日。目見鞫獄之未了。粗陳沐浴之義矣。不意歲星纔周。而有此千古所無之逆變也。何幸天佑宗祊。凶徒賊醜。次第伏法。原其所由。則昨年懲討之典。失之太寬。窩窟未盡破。根柢未盡袪。馴而致有今日。今日之窩窟。非禶而誰也。今日之根柢。非禶而何也。若不痛加嚴討。拔根塞源。則未知何樣禍機。更伏何地。臣等愚憤所激。言不知裁。伏願殿下。上念四百年宗社之重。下循億萬人憤鬱之情。廓揮乾斷。亟正王法。千萬幸甚。臣等無任激切屛營之至。謹昧死以聞。答曰。省疏具悉。所請不忍聞。
정조 1년
議政府書吏池聖潤金廷郁皮聖獜尹壽海文廷泰崔道元池大寬李景春尹聖大趙載成朴景孝林德基全益純愼喜得。金喜珪。忠勳府書吏池聖潾姜聖昌金興衍金昌澤金光濂李鎭英朴商海金得良金獜瑞金養禮金鼎曄柳應杓趙完國林寬得朴禧澤許郁。宗親府書吏尹翊世全漢昌朴震郁徐相鳳金大完金光洙鄭繼得車福來金鍾鉉李福寧郭好成全尙得崔聖郁李完春羅福得。敦寧府書吏閔一得鄭箕彬劉再昌咸敬文金重煥兪得謙李德柱。儀賓府書吏金震澤金振河金世秋洪壽哲朴春英金壽永鄭文彬金興國等疏曰。伏以。臣等之沐浴請討。實是擧國共公之議。臣等雖愚迷。豈不知我殿下有所不忍。而尙靳兪音也哉。然從古亂逆。名出推戴。而逭於三尺者。未之有也。則爲臣民者。豈可共戴一天之下乎。此臣等之所以聚首叫閽。不知止也。伏願聖上。斷其私恩。決以公法。以安宗社焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
茵席廛市民張翊漢李益徽朴宗蕃朴成蕃洪泰昌姜興濵韓膺琦柳龍基明仁白姜啓煥朱道弘姜福禧金鼎九元德寰金得柱韓延壽金億柱等疏曰。伏以。今番凶逆。實萬古所無之事。而況禶名旣出於凶逆之招。有此推戴之說。則豈可一刻容貸於覆載之間哉。臣等不避猥越。瀝血仰瀆。而終未蒙允許。此是臣等之微誠未得格天。今此請討。寔出於一國臣民之輿情。臣等更敢煩瀆於崇聽之下。伏乞殿下。廓揮乾斷。快正國法。以洩臣民之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
前僉使金省身申翊文。前府使李鎭璧。前宣傳官柳鎭培。前部將柳載成。及第沈章鉉金敬身李敬進韓翼增沈錫李鎭國宋觀休洪聖源李弼培李星會申亨祿李在淵等疏曰。伏以。逆禶之罪。可勝誅哉。罪關宗社。難容於覆載之間者。實有浮於周室之管蔡。國朝之楨柟。而三司之啓。百官之請。館學之疏。輿儓下賤之言。固已陳之詳矣。數之盡矣。臣等更無庸一一臚列。而至若殿下之拘於私恩而忽於公法。兪音尙靳而天討未行。則實不勝臣等之憂歎者也。臣等請略言之。噫嘻。私恩重乎。公法重乎。廢私恩而伸公法。古聖人有行之者。以聖學之高明。豈不念及於此哉。言念宗社之重。則宗社之罪人。不可赦也。言念臣民之誠。則臣民之公憤。不可遏也。假使禶之罪。不關於宗社。則環東土許多臣民。以何心。必欲誅一禶而後已哉。然則殿下之尙今靳允。臣愚死罪。竊恐其使私恩反重於公法也。臣等雖以弓馬賤品。素乏一班之見。而其於國人皆曰可殺者。則臣等亦知其爲可殺也。此固出於均賦之性。公共之憤。則當此國勢岌嶪之時。自不覺其激於中而發諸辭。玆敢相率陳龥。仰瀆天聽。伏乞聖明。夬揮乾斷。俯循輿情。亟正逆禶之刑。俾洩神人之憤。以幸宗社焉。臣等無任憂憤激切屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
戶曹書吏洪益鍾田萬積趙完珏李福禧柳世湋全萬休金德和李義大李翊門劉景澤康德新彭天柱龍聖祐金重鉉金天澤河有淸石守倫張天根崔景鴻李寅趙慶祚李光燁尹俊桓盧復燁申道敏金仁聲金振聲龍景祐康德基趙恒祚高胤門林碩喬金宗翰韓聖獜方漢民李道英白得龜黃載元申達希崔道植李寅郁洪德鍾朴景寅鄭德淳全德龍朴有采嚴道純金重信延景星金世燦宋德明朴東秀金景旼金應采朴昌潤全聖澤安允文金景熙金壽弘等疏曰。伏以。從古亂逆。未有如今番諸賊之窮凶極惡者也。噫。彼逆禶。名入推戴。身居首惡。而尙此假息。久逭王章。神人之憤。宗祊之憂。當復如何。上自搢紳。下至隷儓之賤。奔走叫閽。今幾日矣。而殿下特以私恩。終靳一兪。臣等雖愚迷。豈不仰認我殿下至仁惻怛之聖意。而四百年三尺至嚴。決不可以私恩而不伸。當此之時。臣等豈敢徒懷累瀆之爲罪。而不陳大義於君父之前乎。伏乞聖明。亟允擧國同情之請。以安宗社。以洩輿憤焉。臣等無任激切屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
別監李相禧朴德起韓泰赫李命祜林義培林益賢朴愼忠朴盛根崔德福全大壽崔宗大金光禹金在文太命吉朴宗煥劉景祐廉興瑞崔昌祿鄭德重李長燁趙廷舜韓命洽宋瑞興尹嗣宗李盛根韓文搆李孝得林仁植任禧文鄭時泓金仁洽白景采李慶柱金殷福李重燁尹輔殷張獜翼金廷相安重顯。武藝別監金麗澤黃壽海姜德輝金澤弼李祥僑趙漢喆車道喆田春寬張壽彩崔泰崙權啓漢田春遇河一淸車道吉金鎭喆金喆大張福得朴仁俠金光玉河鵬瑞金潤興朴春發金千澤韓弼瑜金重輝韓德才禹仁舜吳漢柱李虎寬金光魯李光福崔聖基安廷澤梁洙昌田春彬盧世迪金光祿金鼎煥裵萬根金昌謙金潤澤李春英金潤國鄭德禧洪重澤金福龍浪處浩李德福韓有春李邦潤趙漢玉金壽漢朴大義金盛澤田春光王廷喆范夏秋李彦彬張平邊益興姜世文崔道興金廷九曺世佑金百獜金大千朴枝萬李仁協李仁喆韓世英李宗植吳興德崔聖良金亨仁李聖得金佑平張澤成李春福浪世龍等疏曰。伏以。臣等。至微至賤。猥陳一疏。未蒙允許。伏不勝焦迫抑塞之至。噫。禶之名旣入於推戴。則決不可一刻容息於覆載之間。而庭臣三司之請。今幾日矣。吏胥愚民之疏。凡幾遭矣。尙今靳允。其可曰國有法乎。臣等悶鬱痛迫。冒萬死更率。呼龥於天地父母之前。伏乞聖明。亟許庭臣之請。以洩神人之憤焉。臣等無任屛營祈懇之至。謹昧死以聞。答曰。一猶不忍聞。況再疏乎。
정조 1년
各殿別監李東馥高文福金興采崔雲柱金仁恒金在教金在孝白弘心徐大熙孫萬徵文廷烈卞光珣金生麗文繼周崔胤行崔興仁申有福金龍甲崔得大李聖獜劉大賢車大興金鼎五姜仁得金應澤全福基崔聖雲李盛春金永昌高弼大姜碩九崔得祐朴弘植申應周金潤重千世範扈德謙宋成五崔命喆張興孫崔昌信姜成得徐繼成成國民崔福景李光洽全養淳文禧福李仁喆崔鳳儀朴東春趙福獜車順甲等疏曰。伏以。臣等。俱是愚昧掖隷。何敢干預於國之大事。而噫嘻。痛矣。亂臣賊子。何代無之。而豈有若今番諸賊之窮天地亘萬古大逆不道者乎。逆禶之名。旣出於鞫獄之庭。則不可一日容貸於覆載之間。亦不可與此賊。共戴一天之下矣。伏乞天地父母。廓揮乾斷。亟許庭臣之請。以洩擧國臣民之憤焉。千萬幸甚。臣等無任激切屛營祈懇之至。謹昧死以聞。答曰。一猶不忍聞。況再疏乎。爾等退去。
정조 1년
安川君烓疏曰。伏以。臣隨宗臣之後。瀝血陳啓者。今幾日矣。今幾啓矣。昨日大臣諸臣排闥入侍之時。臣亦其一。而不敢出班陳白者。特以臣方在侍衛之職。故有懷未暴。歸伏私次。終夜抑塞。玆敢冒萬死仰陳焉。噫。逆禶之尙今偃息。雖以我殿下至仁至德。必欲全安之。而旣出於凶逆之推戴。則大義滅親。卽春秋之義也。從古帝王。我國列聖朝。所以斷恩而行討者。以其一國之所共誅。不可以一時之私恩而屈之也。伏願聖明。快揮乾斷。亟從庭臣之請。以折亂本。以安宗社。千萬幸甚。臣無任屛營祈懇之至。謹昧死以聞。答曰。省疏具悉。所請不忍聞。
정조 1년
醫官慶絢吳道炯徐命緯金福齡康命吉蔡膺祜李世珪鄭允明金光國崔宅中金宗壽李翊臣鄭興祥李文載方孝民金世彦元命述崔宗衡李敏德韓命禧金致儉慶成運朴明逵鄭潙申應游方泰智崔重珽邊致翰金相祜玄啓祚方泰衍李命鎰金成五李惟鑑朴昌根朴春源玄箕瑞崔光復崔遂燁皮弘均白成一金順行李長周李行訥玄必泰張祜等疏曰。伏以。臣等。日前以罪人禶請討事。有所陳疏矣。及承批旨。以勿慼予懷爲敎。臣等相顧愕然。繼之以抑塞也。今此百官之庭請。三司之爭執。已至八九日。章甫之士。皁隷之賤。亦莫不交章而迭龥。則可見其輿憤之所同。而天聽愈邈。兪音尙靳。以殿下之聖明。豈或以禶之罪逆。謂有一分可恕之端而然哉。其負犯旣關宗社。則決不可以一時私情之不忍屈萬世之公法。臣等雖甚卑微。憂憤所激。不避煩猥。相率更龥。伏乞殿下。廓揮乾斷。亟允群請焉。臣等無任屛營祈懇之至。謹昧死以聞。答曰。一猶不忍聞。況再疏乎。爾等退去。